ai4bharat/Pralekha huggingface dataset:
பிரதமர் அலுவலகம்
நவம்பர் 13 மற்றும் 14-ல் பிரேசிலில் நடைபெறவுள்ள பிரிக்ஸ் உச்சிமாநாட்டில் பிரதமர் கலந்து கொள்கிறார்
நவம்பர் 13 மற்றும் 14-ல் பிரேசில் நாட்டின் பிரேஸிலியாவில் நடைபெறவுள்ள பிரிக்ஸ் உச்சிமாநாட்டில் பிரதமர் திரு. நரேந்திர மோடி கலந்து கொள்கிறார். “புதுமையான எதிர்காலத்திற்கான பொருளாதார வளர்ச்சி” என்பதே இந்த ஆண்டு பிரிக்ஸ் மாநாட்டின் மையக் கருத்தாகும்.
பிரிக்ஸ் உச்சிமாநாட்டில் பிரதமர் திரு. நரேந்திர மோடி கலந்து கொள்வது இது ஆறாவது முறையாகும். 2014-ஆம் ஆண்டு பிரேஸில் நாட்டின் ஃபோர்ட்டலேசா நகரில் நடைபெற்ற பிரிக்ஸ் உச்சிமாநாட்டில் தான் அவர் முதன்முறையாக கலந்து கொண்டார்.
ஐந்து உறுப்பு நாடுகளையும் சேர்ந்த வர்த்தக சமுதாயத்தினர் கலந்து கொள்ளவுள்ள பிரிக்ஸ் வர்த்தக அமைப்பின் கூட்டத்தில் கலந்து கொள்ள, இந்தியாவிலிருந்து பெருமளவிலான வர்த்தக பிரதிநிதிகள் குழுவினர் இந்த மாநாட்டில் பங்கேற்கவுள்ளனர்.
பிரிக்ஸ் வர்த்தக அமைப்பின் நிறைவு நிகழ்ச்சி மற்றும் 11-வது பிரிக்ஸ் உச்சி மாநாட்டின் தனிப்பட்ட & தொடக்க நிகழ்ச்சிகளில் பங்கேற்பதுடன், ரஷ்ய அதிபர் திரு. விளாடிமிர் புட்டின் மற்றும் சீன அதிபர் திரு. ஸீ ஜின்பிங் ஆகியோருடன் தனித்தனியாக இருதரப்பு பேச்சுவார்த்தை நடத்தவும் பிரதமர் திட்டமிட்டுள்ளார்.
தனிப்பட்ட முறையில் நடைபெறும் பேச்சுவார்த்தையின்போது, நவநாகரீக உலகில் தேசிய இறையாண்மையை நிலைநாட்டுவதற்கான சவால்கள் மற்றும் வாய்ப்புகள், முக்கிய இடம்பெறும் என எதிர்பார்க்கப்படுகிறது. பிரிக்ஸ் சமுதாயத்தினரின்
பொருளாதார வளர்ச்சிக்கான ஒத்துழைப்பு குறித்து, பிரிக்ஸ் உறுப்பு நாடுகளின் தலைவர்கள் பங்கேற்கும் பிரிக்ஸ் தொடக்க நிகழ்ச்சியைத் தொடர்ந்து, இந்தப் பேச்சுவார்த்தை நடைபெறும்.
அதன்பிறகு, பிரிக்ஸ் தலைவர்களுடன், பிரேஸில் நாட்டின் வர்த்தக கவுன்சிலின் தலைவர் மற்றும் புதிய வளர்ச்சி வங்கியின் தலைவர் ஆகியோர் அறிக்கை சமர்ப்பிக்கவுள்ள பிரிக்ஸ் வர்த்தக கவுன்சில் கூட்டத்திலும் பிரதமர் கலந்து கொள்ளவுள்ளார்.
இந்த சந்திப்பு முடிந்தவுடன் பிரிக்ஸ் நாடுகளின் வர்த்தக மற்றும் முதலீட்டு மேம்பாட்டு அமைப்புகளிலேயே புரிந்துணர்வு ஒப்பந்தமும் கையெழுத்தாகவுள்ளது.
உச்சிமாநாட்டின் நிறைவாக தலைவர்கள் கையெழுத்திட்ட கூட்டுப் பிரகடனமும் வெளியிடப்படும்.
உலக மக்கள் தொகையில் 42 சதவீதத்தைக் கொண்ட, வேகமாக வளர்ந்து வரும் பொருளாதாரத்தைக் கொண்ட ஐந்து முக்கிய நாடுகளை பிரிக்ஸ் ஒருங்கிணைக்கிறது. இந்த நாடுகள் உலகின் மொத்த உள்நாட்டு உற்பத்தி வீதத்தில் 23 சதவீத பங்களிப்பை வழங்குவதுடன், உலக வர்த்தகத்தில் 17 சதவீதத்தை கொண்ட நாடுகளாகவும் உள்ளன.
பிரிக்ஸ் ஒத்துழைப்பு என்பது, உறுப்பு நாடுகளின் தலைவர்கள் மற்றும் அமைச்சர்கள் பங்கேற்கும் சந்திப்புகள் மூலம், பரஸ்பர நலன் சார்ந்த அம்சங்கள் குறித்து ஆலோசனை நடத்துவது மற்றும் வர்த்தகம், நிதி, சுகாதாரம், கல்வி, அறிவியல் மற்றும் தொழில்நுட்பம், வேளாண்மை, தொலைத்தொடர்பு, தகவல் தொழில்நுட்பம் உள்ளிட்ட பல்வேறு துறை சார்ந்த உயரதிகாரிகள் சந்திப்பு என்ற இரண்டு முக்கிய தூண்களை கொண்டதாக உள்ளது.
புதிய மற்றும் புதுப்பிக்கத்தக்க எரிசக்தி அமைச்சகம்
சர்வதேச சூரியசக்தி கூட்டணி நாளை முதல் ஒப்பந்த அடிப்படையிலான சர்வதேச அரசுகளுக்கிடையிலான அமைப்பாக மாறுகிறது.
சர்வதேச சூரியசக்தி கூட்டணி நாளை முதல் ஒப்பந்த அடிப்படையிலான சர்வதேச அரசுகளுக்கிடையிலான அமைப்பாக மாறுகிறது.
சர்வதேச சூரியசக்தி கூட்டணி  நாளை முதல் ஒப்பந்த அடிப்படையிலான சர்வதேச அரசுகளுக்கிடையிலான அமைப்பாக மாறுகிறது. இதன் கட்டமைப்பு உடன்பாட்டு வாசகத்தின் படியும் நாளை கினியா நாடு இந்த அமைப்பின் 15 –வது நாடாக கையெழுத்திடுவதை அடுத்தும் இந்த மாற்றம் சாத்தியமாகிறது. ஐ.எஸ்.ஏ. இந்தியாவை தலைமையிடமாகக் கொண்டது. இதன் தலைமை செயலகம் ஹரியானா மாநிலம் குர்கோவன் அருகே குவால்பாஹரி என்ற இடத்தில் உள்ள தேசிய சூரிய சக்தி வளாகத்தில் அமைந்துள்ளது.
இந்தியாவின் முன்முயற்சியால் உருவான ஐ.எஸ்.ஏ. பாரிஸில் 2015 நவம்பர் 30 –ம் தேதி ஐநா பருவநிலை மாநாட்டின் தரப்பினர் மாநாடு 21 நடைபெற்ற போது இந்திய பிரதமர் திரு. நரேந்திர மோடி மற்றும் பிரான்ஸ் அதிபர் ஆகியோரால் கூட்டாக தொடங்கி வைக்கப்பட்டது. இந்த அமைப்பு சூரிய சக்தியை குறிப்பிடத்தக்க அளவு பெறுவதில் ஏற்படும் தடங்களை அகற்றுவதை நோக்கமாகக் கொண்டது. பூமி உருண்டையின் கடகரேகை முதல் மகரரேகை வரை அமைந்துள்ள சூரியசக்தி அதிகம் உள்ள நாடுகளின் தேவையை தொகுத்து சிறப்பாக இணக்கப்படுத்துவதன் மூலம் இந்த நோக்கம் நிறைவேற்றப்படும் இன்றைய தேதியில் இந்த கூட்டணியின் உடன்பாடு கட்டமைப்புக்கு 19 நாடுகள் ஒப்புதல் அளித்துள்ளன; 46 நாடுகள் கையெழுத்திட்டுள்ளன.
கையெழுத்திட்ட நாடுகள்: 
ஆஸ்திரேலியா, பங்ளாதேஷ், பெனின், பிரேசில், பர்கினா பாசோ, கம்போடியா, சிலி, கோஸ்டா ரீகா, காங்கொ ஜனநாயக குடியரசு, காமரோஸ், கோட்டே டிலாவாயர், டிஜிபோட்டி, கியூபா, டொமினியன் குடியரசு, எத்தியோப்பியா, நிலநடுக்கோடு கினியா, ஃபிஜி, பிரான்ஸ், கெபொனிஸ் குடியரசு, தானா, கினியா, கினியா பிஸ்சா, இந்தியா, கிரிபட்டி, லைபேரியா, மடகாஸ்கர், மாலாவி, மாலி, மொரிஷியஸ், நவுரா, நைஜர், நைஜீரியா, பெரு, ருவான்டா, செனகல், செஷல்ஸ், சோமாலியா, தெற்கு சூடான், சூடான், தன்சானியா, டோங்கா, டோகலிஸ் குடியரசு, துவாலூர், ஐக்கிய அரபு எமிரட், வானாவுடூ மற்றும் வெனுசியலா.
ஒப்புதல் அளித்த நாடுகள்: 
இந்தியா, பிரான்ஸ், ஆஸ்திரேலியா, பங்ளாதேஷ், கோமோரோஸ், கியூபா, ஃபிஜி, கினியா, கானா, மாலாவி, மாலி, மாரிசியஸ், நவுறு, நைஜர், பெரு, செஷல்ஸ், சோமாலியா, தெற்கு சூடான் மற்றும் துவாலு.
ஐ.எஸ்.ஏ. அமைப்பின் இடைக்கால தலைமைச் செயலகம் 2016 ஜனவரி 25 –ம் தேதி முதல் உண்மைநிலை அமைப்பாக செயல்பட்டு வருகிறது. விவசாயப் பயன்களுக்கு ஏற்றவாறு சூரியசக்தி கருவிகளை உயர்த்தி அமைத்தல், குறைந்த வட்டியில் நிதி உதவி, சூரியசக்தி குறுகட்டமைப்புகள் ஆகிய மூன்று திட்டங்கள் தொடங்கப்பட்டுள்ளன. இந்த திட்டங்களினால் ஐ.எஸ்.ஏ. உறுப்பு நாடுகளின் மொத்த சூரியசக்தி பயன்பாட்டை உயர்த்துதல் நோக்கம் நிறைவேறும். மேலும் இத்திட்டங்கள் அனைவருக்கும் மின்சாரம் கிடைக்க செய்வதை சாத்தியமாக்குவதுடன் பொருளாதார மேம்பாட்டையும் விரைவுப்படுத்தும். இந்த மூன்று திட்டங்கள் தவிர சூரியசக்தி மேற்கூரை அமைப்புகளை மேம்படுத்துதல் சூரியசக்தி அமைப்புகளின் மின்னணு இடமாற்ற வசதி மற்றும் சேமிப்பு ஆகிய மேலும் இரண்டு திட்டங்களை ஐ.எஸ்.ஏ. அமைப்பு தொடங்க உத்தேசித்துள்ளது.
தொடக்கமாக ஐந்து ஆண்டுகளுக்கு ஐ.எஸ்.ஏ. தலைமைச் செயலக செலவினங்களை ஏற்க இந்திய முன்வந்துள்ளது. ஆப்பிரிக்காவிற்கான 1000 கோடி டாலர் இந்திய அரசு உதவி திட்டத்தின் கீழ் 200 கோடி அமெரிக்க டாலர் நிதியை ஆப்பிரிக்காவில் சூரியசக்தி திட்டங்களை செயல்படுத்த இந்தியா ஒதுக்கிவைத்துள்ளது. ஐ.எஸ்.ஏ. உறுப்பு நாடுகளின் சூரியசக்தி திட்டங்களுக்கு 30 கோடி யூரோவை பிரான்ஸ் அரசு ஒதுக்கி வைத்துள்ளது.
நிதி அமைச்சகம்
மத்திய அரசு ஊழியர்களுக்கும், ஓய்வூதியர்களுக்கும் 01.01.2019-லிருந்து நிலுவையில் உள்ள அகவிலைப்படியின் கூடுதல் தவணையை விடுவிக்க அமைச்சரவை ஒப்புதல்
விலைவாசி உயர்வை ஈடு கட்டும் வகையில் அடிப்படை ஊதியம் / ஓய்வூதியத்தில் தற்போது உள்ள ஒன்பது சதவீதத்திற்கும் கூடுதலாக மூன்று சதவீதம் அதிகரித்து மத்திய அரசு ஊழியர்களுக்கான அகவிலைப்படி மற்றும் ஓய்வூதியர்களுக்கான அகவிலைப்படி நிவாரணம் ஆகியவற்றின் கூடுதல் தவணைத் தொகையை 01.01.2019-லிருந்து விடுவிக்க பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. 7-வது மத்திய ஊதியக்குழு பரிந்துரைகளின் அடிப்படையில் ஏற்கப்பட்ட கணக்கீட்டு முறைப்படி அதிகரிக்கப்பட்டுள்ளது. இவற்றுக்கு ஆண்டுக்கு மொத்தம் ரூ.9,168.12 கோடி அரசுக்கு செலவு ஏற்படும். 2019 -20 நிதியாண்டுக்கு  ரூ.10,696.14 கோடி செலவாகும். இதன் மூலம் 48.41 லட்சம் மத்திய அரசு ஊழியர்களும், 62.03 லட்சம் ஓய்வதியதாரர்களும் பயனடைவார்கள்.
-----
(Visitor Counter : 97
அறிவியல் மற்றும் தொழில்நுட்பத்துறை
அறிவியல்-தொழில்துறை ஆராய்ச்சிக் கவுன்சில் தேசிய அளவிலான கோடைக்கால ஆராய்ச்சிப் பயிற்சித் திட்டத்தை நடத்தவிருக்கிறது
வடகிழக்கு அறிவியல் மற்றும் தொழில்நுட்ப நிறுவனம் கொரோனா பெருந்தொற்றின் விளைவாக நாடு முழுவதிலும் கல்விப்புலத்தில் ஏற்பட்டுள்ள தேக்க நிலையை அகற்றுவதற்கான முயற்சிகளை மேற்கொண்டு வருகிறது. ஜோர்ஹாட் நகரைத் தலைமையிடமாகக் கொண்டு செயல்பட்டுவரும் அறிவியல்-தொழில்துறை ஆராய்ச்சிக் கவுன்சிலின் வடகிழக்கு அறிவியல் மற்றும் தொழில்நுட்ப நிறுவனம் நாடு தழுவிய அளவிலான கோடைக்கால ஆராய்ச்சி பயிற்சித்திட்டத்தை நடத்தவும் ஒருங்கிணைக்கவுமான பணியை மேற்கொள்ள அறிவியல் –தொழில்துறை ஆராய்ச்சிக் கவுன்சிலின் தலைமை இயக்குநர் டாக்டர் சேகர் சி மாண்டே அவர்களிடமிருந்து ஒப்புதலைப் பெற்றுள்ளது.
இதற்கென நாட்டின் மூலை முடுக்கெங்கும் செயல்பட்டு வரும் 38 அறிவியல்-தொழில்துறை ஆராய்ச்சி கவுன்சிலின் பரிசோதனைக் கூடங்களில் பணிபுரிந்து வரும் ஆசிரியர்கள், வழிகாட்டிகள் மூலம் இணைய வழியிலான இத்திட்டம் மேற்கொள்ளப்படவிருக்கிறது. அறிவியல்-தொழில்துறை ஆராய்ச்சி கவுன்சிலின் வடகிழக்கு அறிவியல் மற்றும் தொழில்நுட்ப நிறுவனத்தின் இயக்குநர் டாக்டர் ஜி. நரஹரி சாஸ்திரி இது பற்றிய அறிவிப்பை வெளியிட்டார்.
இந்த இணையவழி திட்டத்திற்கான ஒரு முன்னோட்டமாக http://www.neist.res.in/srtp2020/ என்ற இணைய தளம் தொடங்கப்பட்டுள்ளது. இத்திட்டத்தில் பங்கேற்க விரும்பும் மாணவர்கள் இத்திட்டத்திற்கான விண்ணப்பப் படிவம், இந்தப் பயிற்சித் திட்டம் குறித்த விவரக் குறிப்பேடு ஆகியவற்றை இந்த இணைய தளத்திலிருந்து தரவிறக்கிக் கொள்ளலாம். இதற்கான பதிவு 2020 மே 28 தொடங்கியது. மாணவர்கள் தங்கள் விண்ணப்பங்களை பதிவு செய்வதற்கான கடைசி தேதி ஜூன் 5 ஆகும்.
அறிவியல்-தொழில்துறை ஆராய்ச்சிக் கவுன்சிலைச் சேர்ந்த சுமார் 400 புகழ்பெற்ற அறிவியல் அறிஞரகள் இந்தப் புதுமையான முயற்சியில் பங்கேற்று வேதியியல், இயற்பியல், கணிதம், புவிஅறிவியல், மருந்தியல், புள்ளிவிவர அறிவியல், செயற்கை நுண்ணறிவு, மருந்து ஆகிய பல்வேறு துறைகள் குறித்து இணைய வழியாக உரையாற்ற இருக்கின்றனர். இந்த திட்டத்தில் பங்கேற்கும் சுமார் 400 மாணவர்களுக்கும் நிதியுதவியும் வழங்கப்படவுள்ளது.
(Visitor Counter : 129
ஆயுஷ்
உலகின் முதலாவது பாரம்பரிய மருந்துக்கான உலகளாவிய மையத்தின் பூமி பூஜை இடத்தை மத்திய ஆயுஷ் அமைச்சர் சர்பானந்த சோனாவால் பார்வைட்டார்
உலகின் முதலாவது பாரம்பரிய மருந்துக்கான உலக சுகாதார அமைப்பின் உலகளாவிய மையத்திற்கு குஜராம் மாநிலம் ஜாம் நகரில் பூமி பூஜை நடைபெறும் இடத்தை மத்திய ஆயுஷ் அமைச்சர் திரு சர்பானந்த சோனாவால் இன்று பார்வைட்டார். ஆயுஷ் அமைச்சகத்தின் செயலாளர் வைத்திய ராஜேஷ் கொட்டேச்சா அமைச்சருடன் பங்கேற்றார். பூமி பூஜை நிகழ்ச்சி ஏப்ரல் 19 அன்று நடைபெற உள்ளது. 2 வாரங்களுக்கு முன் உலக சுகாதார நிறுவனத்தின் மூலம் இந்த மையத்தை அமைப்பதற்கான ஒப்பந்தத்தில் ஆயுஷ் அமைச்சகம் கையெழுத்திட்டது.
ஏப்ரல் 19 அன்று நடைபெறும் நிகழ்ச்சியில், பிரதமர் திரு நரேந்திர மோடியும் உலக சுகாதார நிறுவன தலைமை இயக்குநர் டாக்டர் டெட்ராஸ் கெர்பரேசசும் பங்கேற்பார்கள்.
பூமி பூஜை இடத்தை பார்வையிட்ட பின் மாவட்ட அதிகாரிகளுடன் ஆய்வுக் கூட்டத்தை நடத்திய அமைச்சர் சோனாவால், இந்த மருந்து மையம் குறித்து செய்தியாளர்களிடம் விவரித்தார். இந்த முன்முயற்சி குறைந்த செலவில் நம்பகமான சுகாதார சேவையை இந்தியாவிற்கு வழங்குவது மட்டுமின்றி உலக சமூகத்திற்கு வழங்கவும் பயன்படும் என்று அவர் கூறினார். நவீன விஞ்ஞானத்தையும், பாரம்பரிய மருந்தையும் ஒருங்கிணைப்பது நீடித்த சுகாதார நடைமுறையை கட்டமைக்க வழி வகுக்கும் என்று திரு சோனாவால் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1814833
----
(Visitor Counter : 115
பிரதமர் அலுவலகம்
புனேயில் கட்டுமானப்பணிகள் நடைபெற்ற கட்டிடம் இடிந்ததில் உயிரிழந்தோருக்குப் பிரதமர் இரங்கல்
புனேயில் கட்டுமானப்பணிகள் நடைபெற்ற கட்டிடம் இடிந்ததில் உயிரிழந்தோருக்குப் பிரதமர் திரு நரேந்திர மோடி துயரத்தை வெளிப்படுத்தியுள்ளார்.
பிரதமர் அலுவலகம் டுவிட்டரில் கூறியிருப்பதாவது :
“புனேயில் கட்டுமானப்பணிகள் நடைபெற்ற கட்டிடம் இடிந்ததால் வேதனை அடைந்தேன். உயிரிழந்தோர் குடும்பங்களுக்கு இரங்கல்கள். இந்த விபத்தில் காயமடைந்தோர் அனைவரும் விரைவில் குணமடைவார்கள் என்று நான் நம்புகிறேன் PM @narendramodi”
பிரதமர் அலுவலகம்
நவ்ரே நாளில் மக்களுக்குப் பிரதமர் வாழ்த்து தெரிவித்துள்ளார்
நவ்ரே நாளில் மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
டுவிட்டரில் பிரதமர் கூறியிருப்பதாவது-
“நவ்ரே நாளில் நல்வாழ்த்துக்கள்”.
பிரதமர் அலுவலகம்
பங்களாதேஷ் பிரதமருடனான காணொலிக் கலந்துரையாடலில் பிரதமர் நரேந்திர மோடி ஆற்றிய உரை
பங்களாதேஷ் பிரதமர் ஷேக் ஹசீனா அவர்களே,
இந்தியா மற்றும் பங்களாதேஷைச் சேர்ந்த அமைச்சர்களே,
இந்தியாவுக்கு பயணம் மேற்கொண்டுள்ள பங்களாதேஷைச் சேர்ந்த இளம் தலைவர்கள் மற்றும் நாடாளுமன்ற உறுப்பினர்களே,
இந்த நிகழ்ச்சியில் நேரலையில் இணைந்துள்ள பங்களாதேஷ் மற்றும் இந்தியாவைச் சேர்ந்த எனது நண்பர்களே,
வணக்கம்,
நண்பர்களே,
பிரதமர் ஷேக் ஹசீனா-வுடன் 6-வது முறையாக காணொலி கலந்துரையாடலில் கலந்துகொண்டுள்ளேன். இரு நாடுகளின் தலைவர்களும் எளிதாகவும், அடிக்கடியும் பேசுவதிலிருந்து, இரு நாடுகளுக்கும் இடையேயான நல்லுறவு எவ்வளவு வலுவானது மற்றும் ஆழமானது என்பதை அறிந்துகொள்ளலாம். மேலும், மிகவும் சிறப்புவாய்ந்த தருணத்தில் இந்த காணொலி கலந்துரையாடல் நடைபெறுகிறது. பங்கபந்து-வின் நூறாவது பிறந்த ஆண்டு கொண்டாட்டங்கள், பங்களாதேஷில் மார்ச் 17-ல் தொடங்க உள்ளது. மேலும், பங்களாதேஷில் 48-வது ஆண்டு சுதந்திரக் கொண்டாட்டங்கள், மார்ச் 26-ல் நடைபெறுகின்றன. இந்த இரண்டு தினங்களுக்கு இடையே, இரு நாடுகளையும் சேர்ந்த லட்சக்கணக்கான மக்கள் ஹோலி பண்டிகையையும் கொண்டாட உள்ளனர்.
நண்பர்களே,
இந்தியா-பங்களாதேஷ் இடையேயான இணைப்பை வலுப்படுத்த வேண்டும் என்ற பேச்சு எழும்போதெல்லாம், அதற்கு பிரதமர் ஷேக் ஹசீனாவின் தொலைநோக்கு திட்டங்கள், மிகப்பெரும் ஊக்குவிப்பாக இருப்பதாக நான் நம்புகிறேன். இரு நாடுகளுக்கும் இடையே போக்குவரத்து மூலம் மட்டுமல்லாமல், அறிவுசார் துறையிலும் இணைப்பை ஏற்படுத்த இன்று முயற்சி மேற்கொண்டதில் நான் மிகுந்த மகிழ்ச்சி அடைகிறேன். பங்களாதேஷை இணைத்ததன் மூலம், இந்தியாவில் உள்ள தேசிய அறிவுசார் இணையமானது, பங்களாதேஷைச் சேர்ந்த வல்லுநர்கள் மற்றும் ஆய்வு நிறுவனங்களை இந்தியா மற்றும் உலகுடன் இணைக்கும் வலுவான இணைப்பாக இந்தியா மாறியுள்ளது. இந்தியா-பங்களாதேஷ் இடையேயான நட்புறவு தொடர்ந்து நீடிக்கட்டும்!
அனைவருக்கும் நன்றிகள் பல.
சிறப்பு சேவைகள் மற்றும் கட்டுரைகள்
5 உற்பத்தி நிறுவனங்களுக்கு - அகில இந்தியாவின் முதல் தர உரிமம் - இந்திய தர நிர்ணய அமைவனம் -சென்னை கிளை அலுவலகத்தால் வழங்கப்பட்டது
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
இந்திய தர நிர்ணய அமைவனம் , சென்னை கிளை அலுவலகம், அகில இந்திய முதல் உரிமம் வழங்கும் விழாவை 21ந்தேதி சென்னையில் நடத்தியது. பிஐஎஸ் சென்னை கிளை அலுவலகத்தின் அதிகார வரம்பில் உள்ள பகுதியைச் சேர்ந்த, செங்கல்பட்டு பட்டர்ஃபிளை காந்திமதி அப்ளையன்சஸ் லிமிடெட், சென்னை அப்பாசாமி அசோசியேட்ஸ் பிரைவேட் லிமிடெட், கடலூர் கோவெஸ்ட்ரோ  பிரைவேட் லிமிடெட், திருவள்ளூர் தமிழ்நாடு பெட்ரோபுராடக்ட்ஸ் லிமிடெட், கும்மிடிப்பூண்டி மெட்ராஸ் ஹைட்ராலிக் ஹோஸ் பிரைவேட் லிமிடெட் ஆகிய 5 நிறுவனங்களுக்கு இந்த உரிமங்கள் வழங்கப்பட்டன.
பிஐஎஸ் தென்மண்டல விஞ்ஞானியும் துணை தலைமை இயக்குநருமான திரு யுஎஸ்பி யாதவ் தொடக்க உரையாற்றினார். சென்னை கிளை அலுவலகத்தின் இயக்குநர் மற்றும் தலைவரும் விஞ்ஞானியுமான திருமதி.ஜி.பவானி, நிகழ்ச்சியின் நோக்கங்களை விளக்கினார். விருது பெற்றவர்கள் தங்கள் அனுபவங்களை பகிர்ந்து கொண்டனர்.
அகில இந்திய முதல் உரிமம் வழங்கும் விழாவில் நூற்றுக்கும் மேற்பட்ட பங்கேற்பாளர்கள் கலந்து கொண்டனர்.
மத்திய அமைச்சரவை
புலம் பெயர்தல், போக்குவரத்து தொடர்பான கூட்டுறவு: இந்தியா, இங்கிலாந்து வடக்குத் தீவு இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையிலான மத்திய அமைச்சரவை, புலம் பெயர்தல் மற்றும் போக்குவரத்து கூட்டுறவு தொடர்பாக, இந்தியாவுக்கும், இங்கிலாந்து மற்றும் வடக்குத் தீவுக்கும் இடையேயான புரிந்துணர்வு ஒப்பந்தத்தை மேற்கொள்ள ஒப்புதல் அளித்துள்ளது.
மாணவர்கள், ஆய்வாளர்கள், தொழில் வல்லுனர்கள் ஆகியோருக்கு விசா அளிப்பதில் தளர்வுத்தன்மைக்கும், சட்டத்திற்கு புறம்பான புலம் பெயர்தல், ஆட்களை கடத்துதல் தொடர்பான பிரச்சனைகளில் இருதரப்பு ஒத்துழைப்பை வலுப்படுத்துவதற்கும் இந்த ஒப்பந்தம் வழிவகுக்கும். இதனால் இந்திய மாணவர்கள், கல்வியாளர்கள், ஆய்வாளர்கள், புலம் பெயரும் தொழில்நுட்ப வல்லுனர்கள் மற்றும் இன, மத, பால்பாகுபாடு இன்றி இரு நாடுகளின் பொருளாதார வளர்ச்சித் திட்டங்களுக்குப் பங்காற்ற விரும்புவோர் உள்ளிட்ட அனைவரும் பயனடைவர்.
••••••
((
குடியரசுத் துணைத் தலைவர் செயலகம்
கொவிட்-19 பெருந்தொற்றையடுத்து நமது வாழ்க்கை முறையிலும் சிந்தனையிலும் முக்கியமான மறுமதிப்பீட்டுக்குக் குடியரசுத் துணைத்தலைவர் அழைப்பு விடுத்துள்ளார்
நாளந்தா பல்கலைக்கழகத்தில் 6வது தர்ம தம்ம சர்வதேச கருத்தரங்கை குடியரசுத் துணைத்தலைவர் தொடங்கிவைத்தார்
உலகில் அமைதியையும் நல்லிணக்கத்தையும் நிலைநாட்ட கொவிட்-19 பெருந்தொற்றையடுத்து நமது வாழ்க்கை முறையிலும் சிந்தனையிலும் முக்கியமான மறுமதிப்பீட்டுக்குக் குடியரசுத் துணைத்தலைவர் திரு எம் வெங்கையா நாயுடு அழைப்பு விடுத்துள்ளார். இன்றைய உலகில் பதற்றத்தை குறைத்து மக்களின் வாழ்க்கையை சுகமாகவும் மகிழ்ச்சியாகவும் மாற்றுவதற்கான வழிகளை நாம் சிந்திக்கவேண்டியுள்ளது என்று அவர் கூறினார்.
கொவிடுக்குப் பிந்தைய உலக ஒழுங்கைக் கட்டமைப்பதில் தர்ம தம்ம பாரம்பரியங்கள் குறித்த 6வது தர்ம தம்ம சர்வதேசக் கருத்தரங்கை நாளந்தாவில் அவர் தொடங்கிவைத்தார். கொவிடுக்குப் பிந்தைய உலக ஒழுங்கில் உருவாகிவரும் சவால்களுக்குத் தீர்வு காண இந்து மதத்தின் தர்மம், புத்த மதத்தின் தம்மம் ஆகியவற்றின் பாரம்பரியங்களுடன் மற்ற மதங்களின் கோட்பாடுகளும் ஒட்டுமொத்த மற்றும் உள்ளடக்கிய சிறப்புகளைக் கொண்டுள்ளன. இந்து சமயம் மற்றும் புத்த சமய போதனைகளை ஒருவர் படித்து, புரிந்துகொண்டு, நடைமுறைப்படுத்தினால் நிச்சயமாக அவரது உள் மனதிலும் வெளியுலகிலும் அமைதியான நிலையை அடைய முடியும் என்று அவர் மேலும் தெரிவித்தார்.
பிரபஞ்சக் கோட்பாடுகளான சமாதான சகவாழ்வு, ஒத்துழைப்பு, பரஸ்பர கவனிப்பு மற்றும் பகிர்தல், அஹிம்சை, நட்பு, கருணை, அமைதி, வாய்மை, நேர்மை, தன்னலமின்மை தியாகம் ஆகியவை தர்ம நியாயத்தின் ஒருங்கிணைந்த பகுதியாக இருக்கின்றன என்று அவர் குறிப்பிட்டார்.
தர்மம்- தம்மம் ஆகியவை வாய்மையும் அஹிம்சையும், அமைதியும் நல்லிணக்கமும், மனிதத்தன்மையும் ஆன்மீகத் தொடர்புகளும், சகோதரத்துவமும் சமாதான சகவாழ்வும் உள்ளிட்ட பன்முகத் தன்மையைக் கொண்டவையாகும். பன்னெடுங்காலமாக இந்தியத் துணைக்கண்டத்தில் மக்களுக்கு வழிகாட்டும் கருவிகளாக இவை உள்ளன என்று அவர் கூறினார். “பகவான் புத்தர் நமக்கு எளிய விஷயங்களை போதித்துள்ளார் – தர்மத்தைப் பின்பற்றுங்கள், மாண்புகளைக் கற்பியுங்கள், உங்களின் அகம்பாவத்தை விட்டுவிடுங்கள். எவரிடமிருந்தும் எல்லோரிடமிருந்தும் நல்ல விஷயங்களைக் கற்றுக்கொள்ளுங்கள்” என்று கூறியிருப்பதாக அவர் தெரிவித்தார்.
ஞானத்தின் சக்தி மூலம் இந்தியாவுடன் வெளியுலகத்தை இணைப்பதில் ஒரு பாலமாகவும் அடித்தளமாகவும் நாளந்தா பல்கலைக்கழகம் மீண்டும் செயல்படவேண்டும் என்று அவர் கூறினார். கற்றலுக்கான இந்த மகத்தான தொட்டில் கூட்டான ஒத்துழைப்பை உருவாக்கும் உணர்வில் ஒவ்வொரு மாணவருக்கும் கல்வி சார் அனுபவத்தை மாற்றுவதற்கு உதவவேண்டும் என்று அவர் கூறினார்.
பருவ நிலை மாற்றத்தின் அபாயகரமான விளைவுகள் குறித்தும் எச்சரித்த குடியரசுத் துணைத்தலைவர் நீடித்த மற்றும் நமது இயற்கைச் சூழலுடன் ஒருங்கிணைந்த வாழ்க்கை முறையை கைக்கொள்வதன் அவசியத்தை வலியுறுத்தினார். இந்த விஷயத்தில் நமது பாரம்பரியமான, இயற்கையோடு இயைந்த நடைமுறைகளை மக்கள் கற்றுக்கொள்ளவேண்டும் என்று அவர் வேண்டுகோள் விடுத்தார். நமது வேர்களை நோக்கி நாம் செல்லவேண்டும் என்றும் அவர் வலியுறுத்தினார்.
கரியமிலவாயு இல்லாத, உலகின் மிகப்பெரிய வளாகத்தைக் கட்டமைக்க இருப்பதற்காக நாளந்தா பல்கலைக்கழகத்தை அவர் பாராட்டினார்.
இந்த நிகழ்ச்சியில் பீகார் ஆளுநர் பாகு சௌஹான், முதலமைச்சர் திரு நிதிஷ்குமார், பல்கலைக்கழக துணைவேந்தர் பேராசிரியர் சுனைனா சிங் உள்ளிட்டோர் கலந்துகொண்டனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1769877
எரிசக்தி அமைச்சகம்
பெங்களூருவில் பிப்ரவரி 5-7 வரை இந்தியாவின் தலைமையிலான ஜி20 அமைப்பின் முதலாவது எரிசக்தி மாற்ற பணிக் குழு கூட்டம்
இந்தியா தலைமையிலான ஜி20 அமைப்பின் முதலாவது எரிசக்தி மாற்ற பணிக் குழு கூட்டம் பெங்களூருவில் பிப்ரவரி 5 முதல் 7 வரை நடைபெறும். ஜி20 அமைப்பின் உறுப்பு நாடுகள் மற்றும் பங்களாதேஷ், எகிப்து, மொரீஷியஸ், நெதர்லாந்து, நைஜீரியா, ஓமன், சிங்கப்பூர், ஐக்கிய அரபு அமீரகம், ஸ்பெயின் ஆகிய 9 சிறப்பு அழைப்பு நாடுகளைச் சேர்ந்த சுமார் 150 பேர் இதில் கலந்து கொள்வார்கள்.
இது தவிர உலக வங்கி, ஆசிய வளர்ச்சி வங்கி, ஐக்கிய நாடுகள் வளர்ச்சித் திட்டம், சர்வதேச எரிசக்தி முகமை, ஐக்கிய நாடுகள் சுற்றுச்சூழல் திட்டம், சர்வதேச சூரிய ஒளிசக்தி கூட்டமைப்பு, ஐக்கிய நாடுகள் சர்வதேச மேம்பாட்டு நிறுவனம், ஆசியா மற்றும் பசிபிக் பகுதிகளுக்கான ஐக்கிய நாடுகளின் பொருளாதாரம் மற்றும் சமூக ஆணையம் உள்ளிட்ட சர்வதேச நிறுவனங்களும் இந்த பணிக் குழு கூட்டத்தில் பங்கேற்கும். சம்பந்தப்பட்ட அமைச்சகங்களின் மூத்த அரசு அதிகாரிகளும் கலந்துகொள்வார்கள்.
தொழில்நுட்ப இடைவெளிகளைக் குறைப்பதன் வாயிலாக எரிசக்தி மாற்றம்; எரிசக்தி மாற்றத்திற்கு குறைந்த நிதி செலவு; எரிசக்தி பாதுகாப்பு மற்றும் பன்முகப்படுத்தப்பட்ட விநியோக சங்கிலிகள்; எரிசக்தி செயல் திறன், தொழில்துறையில் குறைந்த கார்பனை நோக்கிய மாற்றங்கள் மற்றும் பொறுப்பான பயன்பாடு; எதிர்காலத்திற்கான எரிபொருட்கள்; தூய எரிசக்திக்கான உலகளாவிய அணுகுமுறை மற்றும் நியாயமான, மலிவான விலையில், உள்ளடக்கிய எரிசக்தி மாற்றத்திற்கான வழிகள் ஆகிய ஆறு துறைகளுக்கு பணிக் குழு கூட்டத்தில் முன்னுரிமை அளிக்கப்படும்.
கரியமில வாயு வெளியேற்றம் இல்லாத நிலையை உருவாக்க கார்பன் பயன்பாடு, தடுப்பு மற்றும் சேமிப்பு தொடர்பாக பணிக் குழு கூட்டத்தின் போது உயர்மட்ட அளவில் சர்வதேச கருத்தரங்கு நடைபெறும். எரிசக்தி மாற்றத்திற்கான முதலாவது பணிக் குழு கூட்டத்தின் ஒரு பகுதியாக, புதுப்பிக்கத்தக்க எரிசக்தித் துறையில் இந்தியா மேற்கொண்டு வரும் முயற்சிகள் மற்றும் பருவநிலை மாற்றத்தை எதிர்கொள்வதற்கான நடவடிக்கைகள் பற்றி தெரிந்து கொள்வதற்காக, இன்ஃபோசிஸ் பசுமை கட்டிட வளாகம் மற்றும் பவகடா சூரிய ஒளிசக்தி பூங்காவையும் பிரதிநிதிகள் நேரில் சென்று பார்வையிடுவார்கள்.
பிரதமர் அலுவலகம்
திறமைகளை வெளிப்படுத்தவும், கலாச்சார விழாவில் பங்கேற்கவும் நாடாளுமன்ற கலாச்சார நிகழ்ச்சி ஒரு நல்ல முன்முயற்சி: பிரதமர்
பல்வேறு நாடாளுமன்றத் தொகுதிகளைச் சேர்ந்தவர்கள் தங்கள் திறமைகளை வெளிப்படுத்தவும், கலாச்சார விழாவில் பங்கேற்கவும் வாய்ப்பளிக்கும் நாடாளுமன்ற கலாச்சாரத் திட்டம் ஒரு நல்ல முன்முயற்சி என்று பிரதமர் திரு நரேந்திர மோடி கூறியுள்ளார். இதில் ஈடுபட்டுள்ள பங்கேற்பாளர்களை ஊக்குவிக்குமாறு அனைவரையும் மோடி கேட்டுக் கொண்டுள்ளார்.
பிரதமர் வெளியிட்டுள்ள பதிவு வருமாறு:
நாடாளுமன்ற கலாச்சார நிகழ்ச்சி ஒரு நல்ல முன்முயற்சியாகும், இதில் பல்வேறு நாடாளுமன்ற தொகுதிகளை சேர்ந்தவர்கள் தங்கள் திறமைகளை வெளிப்படுத்தவும் கலாச்சார விழாவில் பங்கேற்கவும் வாய்ப்பு கிடைக்கும். தற்போது பாஜக எம்பிக்கள் அதற்கான ஏற்பாடுகளில் மும்முரமாக ஈடுபட்டுள்ளனர். இந்த நிகழ்வில், எனது தொகுதியான காசியிலும் ஒரு பணிவான முயற்சியை மேற்கொண்டுள்ளேன். இதில் ஈடுபட்டுள்ள பங்கேற்பாளர்களை கண்டிப்பாக ஊக்குவிக்குமாறு உங்கள் அனைவரையும் கேட்டுக்கொள்கிறேன்.
சமூக நிதி மற்றும் அதிகாரமளித்தல் அமைச்சகம்
பாபா சாகேப் டாக்டர் பி.ஆர். அம்பேத்கருக்கு அவரது 128வது பிறந்த நாளில் நாடு அஞ்சலி
பாரத ரத்னா பாபா சாஹேப் டாக்டர் பி.ஆர். அம்பேத்கரின் 128வது பிறந்தநாளில் குடியரசுத் தலைவர் திரு. ராம் நாத் கோவிந்த் தலைமையில் நாடு அவருக்கு அஞ்சலி செலுத்தியது. நாடாளுமன்ற வளாகத்தில் அமைந்துள்ள பாபா சாஹேபின் திருவுருவச் சிலைக்குக் குடியரசுத் தலைவர் மலரஞ்சலி செலுத்தினார்.
குடியரசுத் துணைத் தலைவர் திரு. எம். வெங்கையா நாயுடு, பிரதமர் திரு. நரேந்திர மோடி, மக்களவைத் தலைவர் திருமதி சுமித்ரா மகாஜன் ஆகியோர் அரசியல் சாசனத் தந்தை டாக்டர் அம்பேத்கருக்கு மலரஞ்சலி செலுத்தினார்கள். மத்திய உள்துறை அமைச்சர் திரு. ராஜ்நாத் சிங், மத்திய சமூக நீதி மற்றும் அதிகாரமளித்தல் துறை அமைச்சர் திரு. தாவர்சத் கெலாட் உள்ளிட்ட பிரமுகர்கள் பலரும் அஞ்சலி செலுத்தினார்கள்.
சமூக நீதி மற்றும் அதிகாரமளித்தல் அமைச்சகத்தின் கீழ் செயல்படும் சுயாட்சி அமைப்பான அம்பேத்கர் பவுண்டேஷன் இந்த நிகழ்ச்சிக்கு ஏற்பாடு செய்திருந்தது.
பிரதமர் அலுவலகம்
பிரகதி மூலம் பிரதமர் கலந்துரையாடல்
சார்பு செயல்திறன் அரசு நிர்வாகம் மற்றும் உரிய நேரத்தில் நடைமுறைப்படுத்துவதற்கான தகவல் தொடர்பு தொழில்நுட்ப, பன்முக மாதிரி மேடையான பிரகதி மூலம் தனது இருபத்தி எட்டாவது கலந்துரையாடலை பிரதமர் திரு. நரேந்திர மோடி இன்று மேற்கொண்டார்.
வருமான வரி தொடர்பான குறைபாடுகளுக்கு தீர்வு காண்பதில் முன்னேற்றம் குறித்து பிரதமர் ஆய்வு செய்தார். இந்த விஷயத்தில் ஏற்பட்டுள்ள முன்னேற்றம் குறித்து நிதி அமைச்சக அதிகாரிகள் அவரிடம் விளக்கம் அளித்தனர். அனைத்து அமைப்பு ரீதியான பணிகளும் தொழில்நுட்பத்தால் இயக்கப்பட வேண்டும் எனவும் மனித தலையீடுகள் குறைக்கப்பட வேண்டும் எனவும் பிரதமர் வலியுறுத்தினார். ஊழல் அதிகாரிகள் மீது நடவடிக்கை எடுப்பதில் ஏற்பட்டுள்ள முன்னேற்றம் பற்றிக் குறிப்பிட்ட பிரதமர், மக்களுக்கு சௌகரியம் அளிப்பதற்காக வருமான வரித்துறை மேற்கொண்ட பல்வேறு முயற்சிகள் உரிய முறையில் வரி செலுத்துவோருக்கு தெரிவிக்கப்பட வேண்டும் என்றார்.
இதுவரை நடைபெற்ற 27 பிரகதி கூட்டங்களிலும் ரூ. 11.5 லட்சம் கோடிக்கும் அதிகமான முதலீட்டுடன் மேற்கொள்ளப்படும் திட்டப்பணிகள் குறித்து முழுமையான ஆய்வு மேற்கொள்ளப்பட்டது. பல்வேறு துறைகளில் பொது மக்கள் குறைபாடுகளுக்கான தீர்வுகளும் ஆய்வு செய்யப்பட்டன.
இன்றைய இருபத்தி எட்டாவது கூட்டத்தில் பிரதமர் ரயில்வே, சாலை மற்றும் பெட்ரோலியத் துறைகளில் மேற்கொள்ளப்படும் ஒன்பது முக்கிய உள்கட்டமைப்பு திட்டங்களின் முன்னேற்றம் குறித்து ஆய்வு செய்தார். இந்தத் திட்டங்கள் ஆந்திரப் பிரதேசம், அசாம், குஜராத், தில்லி, அரியானா, தமிழ்நாடு, ஒடிசா, கர்நாடகா, பஞ்சாப், உத்தரப் பிரதேசம் மற்றும் உத்தராகண்ட் உள்ளிட்ட பல்வேறு மாநிலங்கள் மேற்கொள்ளப்பட்டு வருகின்றன.
ஆயுஷ்மான் பாரத் கீழ், தொடங்கப்பட உள்ள பிரதமர் மக்கள் ஆரோக்கிய திட்டத்தில் ஏற்பட்டுள்ள முன்னேற்றம் குறித்தும் பிரதமர் ஆய்வு செய்தார். பிரதமர் மக்கள் மருந்து வழங்கும் திட்ட முன்னேற்றம் குறித்தும் அவர் ஆய்வு மேற்கொண்டார்.